ИлъэсипшI пчъагъэхэм къакIоцI адыгэ бзэшIэныгъэм гъэхъагъэу ышIыхэрэм атетэу тиучебникхэри, тиорфографии, типунктуации агъэпсыным пылъыгъэх. Ау джы нэс тимыIэр игъэкIотыгъэу къызэхэфыгъэу ыкIи унашъокIэ штагъэу щыт пунктуациер ары. А щыкIагъэр дэгъэзыжьыгъэным фэгъэхьыгъэх ЗекIогъу Уцужьыкъо 1985-рэ илъэсым «Адыгэ пунктуацием ихабзэхэр» ыкIи КIэрэщэ Зэинаб 1987-рэ илъэсым «Адыгэ пунктуацием ихабзэхэр» зыфиIохэу къыдагъэкIыгъэхэр. ТегущыIэнхэм пае газетэу «Социалистическэ Адыгеим» апэрэ проектыр 1990-рэ илъэсым ыкIи ятIонэрэ проектыр 1991-рэ илъэсым къыхиутыгъэх.